През 50 пр.н.е. кандидатства безуспешно да стане консул. След това се включва в заговора против Цезар. През 43 пр.н.е. служи като легат във войската на Сената, която се бие до Мутина (днес Модена) в Горна Италия против Марк Антоний. Галба е командант на победоносния Марслегион ("legio Martia") от ветерани и участва в Битката при Форум Галорум, при която на 14 или 15 април 43 пр.н.е. Марк Антоний претърпява поражение. Едно писмо на Галба, в което описва сражението е запазено в кореспонденцията на Цицерон. След това е пратеник на Децим Юний Брут Албин в Рим. В края на годината той е осъден от Октавиан (по-късният Октавиан Август) чрез закона "lex Pedia" като убиец на Цезар. След това няма сведения за него.